Jude Law

David Jude Heyworth Law (s. 29. joulukuuta 1972 Lewisham, Lontoo, Englanti) on englantilainen näyttelijä, tuottaja ja ohjaaja.

 Lapsuus 
Jude Law syntyi Lewishamin kaupunginosassa Etelä-Lontoossa. Hän on opettajina toimineiden vanhempiensa toinen lapsi. Hänen siskonsa Natasha Law on taidemaalari ja graafinen suunnittelija. Jude kasvoi Blackheathin alueella Lewishamissa ja kävi kolmea eri koulua, ensin Blackheathissa ja Kidbrookessa sekä myöhemmin Alleyn's Schoolissa.

 Ura 
Law aloitti 13-vuotiaana opinnot National Youth Music Theatressa ja näytteli siellä useissa tuotannoissa. Hän jätti koulun 16-vuotiaana saatuaan osan saippuaoopperasta Families. Hän näytteli 1990-luvun alussa sekä televisiossa että teatterissa. Vuonna 1990 Law oli mukana yhdessä PBS-kanavan Mystery!-sarjan jaksossa ja vuonna 1992 hän oli mukana kahdella teatterikiertueella. Law’n ensimmäinen elokuvatuotanto oli vuoden 1994 brittiläinen rikosdraama Shopping.

Law menestyi uransa alussa huomattavasti paremmin teatterissa kuin elokuvissa. Hän oli vuonna 1995 Lontoossa Les Parents Terribles -tuotannon pääroolissa ja toisti saman roolin samana vuonna Broadway-tuotannossa, jolle oli annettu nimi Indiscretions. Law sai näytelmästä Tony-palkintoehdokkuuden.

Law esiintyi vuonna 1997 kolmessa merkittävässä yhdysvaltalaisessa elokuvassa. Tieteistrillerissä Gattaca Law näyttelee geneettisesti täydellistä miestä, joka on halvaantunut onnettomuudessa. Kaksi muuta elokuvaa ovat Keskiyö hyvän ja pahan puutarhassa ja Wilde. Law sai kaikista elokuvista kehuja, vaikka mikään niistä ei varsinaisesti menestynyt kaupallisesti.

Law perusti 1990-luvulla puolisonsa Sadie Frostin sekä näyttelijöiden Jonny Lee Millerin, Ewan McGregorin ja Sean Pertween kanssa tuotantoyhtiön Natural Nylon, jonka ensimmäinen elokuva oli tieteiselokuva eXistenZ (1999). Samana vuonna ilmestyi Lahjakas herra Ripley, jossa Law näyttelee huoletonta playboyta. Law sai elokuvasta huomattavia tunnustuksia, ja hän oli muun muassa ehdolla parhaan miessivuosan Oscar-palkintoon.

Law’n 2000-luvun alun elokuvia olivat muun muassa sotadraama Vihollinen porteilla ja A.I. – Tekoäly, jossa Law näyttelee seksirobotti Gigolo Joeta. Law sai toisen Oscar-ehokkuutensa elokuvasta Päämääränä Cold Mountain (2004). Samana vuonna ilmestyi myös romanttinen komedia Alfie ja Lentäjä. Ensiksi mainittu oli uudelleenversiointi vuoden 1966 elokuvasta Alfie – naisten viettelijä, joka oli Michael Cainen läpimurtoelokuva.

Broadwayllä Law esiintyi vuonna 2009 Hamletina ja oli roolista toisen kerran Tony-ehdokkaana. Hän oli ehdolla siitä myös Drama Desk -palkintoon. Law sai tohtori Watsonin roolin vuoden 2009 elokuvassa Sherlock Holmes, jossa nimiosaa näytteli Robert Downey Jr. Guy Ritchien elokuva menestyi hyvin, ja sille tehtiin vuonna 2011 julkaistu jatko-osa Sherlock Holmes: A Game of Shadows, jossa Law ja Downey Jr. olivat edelleen mukana. Klassikkokirjallisuuteen perustui myös vuoden 2012 elokuva Anna Karenina, jossa Law’lla oli päähenkilön aisankannattajapuolison Aleksei Kareninin rooli. 

Law’n seuraavia elokuvia olivat Dom Hemingway (2013), The Grand Budapest Hotel (2014) ja Spy – vakoojan asussa (2015). Law’lla oli päärooli HBO:n sarjassa The Young Pope – piru vai pyhimys (2016). Siinä hän näytteli fiktiivistä ja epätavanomaista yhdysvaltalaissyntyistä paavia. Law sai sarjasta Golden Globe -ehdokkuuden ja itse sarja kaksi Emmy-ehdokkuutta. Sarjalla tehtiin vuonna 2020 jatko-osa The New Pope. Law’n 2010-luvun lopun ja 2020-luvun alun elokuvia ovat puolestaan King Arthur: Legend of the Sword (2017), jossa hän näyttelee julmaa kuningas Vortigernia, Ihmeotukset: Grindelwaldin rikokset (2018), jossa hänen roolinsa on Albus Dumbledore, supersankarielokuva Captain Marvel (2019) ja The Rhythm Section (2020).

 Yksityiselämä 
Jude Law oli naimisissa näyttelijä Sadie Frostin kanssa vuosina 1997–2003. Heillä on kolme yhteistä lasta: 1996 ja 2002 syntyneet pojat ja 2000 syntynyt tytär.

Law kihlautui näyttelijä Sienna Millerin kanssa tammikuussa 2005. Vain puoli vuotta myöhemmin, kesällä 2005, Law antoi julkisuuteen tiedotteen, jossa hän kertoi pettäneensä kihlattuaan lastensa hoitajan kanssa. Miller purki kihlauksen, mutta pariskunta palasi kuitenkin yhteen mediakohun saattelemana vuonna 2009. He erosivat toisen kerran vuoden 2011 alussa.

Law’sta tuli isä neljännen kerran syyskuussa 2009, kun hänen entinen naisystävänsä Samantha Burke synnytti tyttären.Hey, Jude, It's a Girl! People.com, 23.9.2009. Maaliskuussa 2015 Law sai viidennen lapsensa, tyttären, jo päättyneestä suhteesta Catherine Hardingin kanssa.

Law avioitui 1. toukokuuta 2019 Lontoossa Philippa Coanin kanssa. He seurustelivat vuodesta 2015 lähtien ja kihlautuivat helmikuussa 2019.

Law on ollut aktiivisesti mukana hyväntekeväisyydessä. Hän toimii englantilaisen käsikirjoittajiin ja ohjaajiin erikoistuvan Young Vic -teatterin puheenjohtajana. Hän on ollut mukana muun muassa Unicefin kampanjoissa ja avustanut New Orleansin uudelleenrakentamisessa Hurrikaani Katrinan jälkeen. Lisäksi hän on ollut tukemassa AIDSille vanhempansa menettäneitä lapsia. Law tukee myös rintasyövän hoitoa.

 Filmografia 
Elokuvat Vuosi Suomenkielinen nimi Alkuperäinen nimi Rooli1994 Shopping  Billy  1996   Rakastaa, ei rakasta  I Love You, I Love You Not   Ethan 1997 Bent  StormtrooperWilde  Lordi Alfred ”Bosie” Douglas Gattaca   Jerome Eugene Morrow  Keskiyö hyvän ja pahan puutarhassa  Midnight in the Garden of Good and Evil  Billy Carl Hanson  1998   Tuo tyttö on minun  Music From Another Room   Danny Final Cut  Jude Krokotiilin kyyneleet  The Wisdom of Crocodiles  Steven Grlscz  1999 eXistenZ   Ted Pikul Presence of Mind  Sihteeri  Lahjakas herra Ripley  The Talented Mr. Ripley  Dickie Greenleaf  2000 Love, Honour and Obey  Jude  2001  Vihollinen porteilla  Enemy at the Gates  Vassili Zaitsev  A.I. – Tekoäly  A.I. Artificial Intelligence  Gigolo Joe  2002  Matkalla Perditioniin  Road To Perdition  Harlen Maguire  2003  Päämääränä Cold Mountain  Cold Mountain  W.P. Inman  2004 I Heart Huckabees  Brad Stand Sky Captain & The World Of Tomorrow  Sky Captain and the World of Tomorrow  Joseph Sullivan / Sky Captain Alfie  Alfie Iholla  Closer  Dan  Lentäjä  The Aviator  Errol Flynn Lemony Snicketin surkeiden sattumusten sarja  Lemony Snicket’s A Series of Unfortunate Events  Lemony Snicket  2006  Kaikki kuninkaan miehet  All the King’s Men  Jack Burden Murto ja varkaus  Breaking & Entering  Will FrancisHoliday  Graham  2007 My Blueberry Nights  Jeremy  Pirullista peliä  Sleuth  Milo Tindle 2009 Rage  MinxThe Imaginarium of Doctor Parnassus  Tony Sherlock Holmes  tohtori John Watson  2010  Repo Men – noutajat  Repo Men  Remy  2011  Tartunta  Contagion  Alan Krumwiede 360  Michael Daly Hugo || Hugon isä
|-
| colspan=2|Sherlock Holmes: A Game of Shadows  tohtori John Watson  2012 Anna Karenina  Alexei Karenin Viisi legendaa  Rise of the Guardians  Pitch Pikimusta / Mörkö (äänirooli) 2013 Side Effects  Jonathan Banks Dom Hemingway  Dom Hemingway 2014 Black Sea  kapteeni RobinsonThe Grand Budapest Hotel  nuori kirjailija  2015  Spy – vakoojan asussa  Spy  Bradley Fine  2018  Ihmeotukset: Grindelwaldin rikokset  Fantastic Beasts: The Crimes of Grindelwald  Albus Dumbledore2019 Captain Marvel  Yon-RoggA Rainy Day in New York  Ted Davidoff 2020 The Rhythm Section  Iain Boyd The Nest  Rory O’Hara  2022  Ihmeotukset: Dumbledoren salaisuudet  Fantastic Beasts: The Secrets of Dumbledore  Albus Dumbledore 2023  Peter Pan ja Leena  Peter Pan & Wendy  Kapteeni Koukku

Lähteet

 Aiheesta muualla 




Luokka:Englantilaiset näyttelijät
Luokka:Englantilaiset teatterinäyttelijät
Luokka:Royal Shakespeare Companyn jäsenet
Luokka:BAFTA-palkinnon saajat
Luokka:César-palkinnon saajat
Luokka:Vuonna 1972 syntyneet
Luokka:Elävät henkilöt
Luokka:Seulonnan keskeiset artikkelit